**4. NAPIREND**

**E l ő t e r j e s z t é s**

**Mindszentkálla Község Önkormányzata Képviselő-testületének**

**2018. május 23-i nyilvános ülésére**

**Tárgy:** **Mindszentkálla Község Önkormányzata Képviselő-testülete az egyes szociális ellátások szabályozásáról szóló önkormányzati rendelete módosításáról.**

**Előterjesztő: Németh László István polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné Titz Éva, jegyzőt helyettesítő aljegyző**

Tisztelt Képviselő-testület!

A 2018. évi jogszabály módosítások, valamint az elmúlt évek gyakorlati tapasztalatai alapján a Képviselő-testület úgy döntött, hogy felülvizsgálja a szociális ellátásokról szóló rendeletét. A települési támogatás és a rendkívüli települési támogatás megállapításával kapcsolatos hatásköröket az elmúlt években a Képviselő-testület magánál tartotta, ami azt eredményezte, hogy a beérkezett kérelmekről Képviselő-testületi ülésen született döntés. A testületi ülések megtartása, az azzal kapcsolatos adminisztráció nagyon rugalmatlan, ezért a Képviselő-testület nem mindig tudott gyorsan reagálni rendkívüli élethelyzetekre, és nem tudott támogatást nyújtani. Az ügyek elintézésének felgyorsítása érdekében célszerű a települési támogatás valamint a rendkívüli települési támogatás hatáskörének átruházása a polgármesterre.

Az egyes támogatásoknál szintén az elmúlt évek tapasztalatai alapján célszerű a jövedelemhatárt megemelni, mivel a nagyon alacsonyan meghúzott jövedelemhatár a jogosultak számát jelentősen lecsökkentette.

A lakhatási kiadásokra tekintettel nyújtott települési támogatás esetében szintén célszerű emelni a jogosultsági jövedelemhatárt, továbbá a támogatási összeghatárokat is célszerű a napi összeg számítására vonatkozó szabályok miatt 30-al osztható számként meghatározni, a kifizetés egyszerűsítése érdekében.

INDOKOLÁS

1.§-ban a települési támogatás és a rendkívüli települési támogatás megállapításával kapcsolatos hatáskört a Képviselő-testület az ügyintézés rugalmasságának biztosítása, valamint az adminisztrációs terhek csökkentése érdekében a Polgármesterre ruházza át.

2.§ a) pontjában a gyógyszerköltségekre tekintettel megállapított települési támogatás jövedelemhatárának emelését,

b) pontjában az elismert gyógyszerköltség korábbi mértékhez képest csökkenését tartalmazza.

c) pontjában a lakhatáshoz kapcsolódó rendszeres kiadások viselésére tekintettel megállapított települési támogatás jövedelemhatárának emelését tartalmazza,

d) és e) pontjában a lakhatáshoz kapcsolódó rendszeres kiadások viselésére tekintettel megállapított települési támogatás támogatási összegének emelését tartalmazza.

3.§-ban megállapításra került a rendelet hatálya.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Mindszentkálla Község Önkormányzata Képviselő-testülete ../2018.(V…) önkormányzati rendelete az egyes szociális ellátások szabályozásáról szóló 3/2015.(II.28.) önkormányzati rendelete módosításáról

Társadalmi-gazdasági hatása: A szociális támogatásra a településen élők esetében szélesebb kör szerez jogosultságot.

Költségvetési hatása: A település költségvetésében a forrás biztosítani szükséges.

Környezeti, egészségi következményei: nincs

Adminisztratív terheket befolyásoló hatása: adminisztratív hatása van, a hatáskörök átruházása az adminisztratív terheket csökkenti, a támogatások nyújtása rugalmasabb ügyintézés keretében biztosítható.

Egyéb hatása: nincs.

A rendelet megalkotásának szükségessége: A Képviselő-testület igénye a támogatások nyújtásának felülvizsgálatára.

A rendelet megalkotása elmaradása esetén várható következmények:nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

Kérem a Tisztelt Képviselő-testületet, hogy az előterjesztést megvitatni szíveskedjenek.

**Mindszentkálla Község Önkormányzata Képviselő-testületének**

**…./2018. (…) önkormányzati rendelete**

 **az egyes szociális ellátások szabályozásáról szóló 3/2015.(II.28.)** **önkormányzati rendelete módosításáról**

Mindszentkálla Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** Mindszentkálla Község Önkormányzata Képviselő-testületének az egyes szociális ellátások szabályozásáról szóló 3/2015.(II.28.) önkormányzati rendelete (a továbbiakban: Szr.) 2. § (3) bekezdésének a) pontja helyébe a következő rendelkezés lép:

„a) települési támogatás és a rendkívüli települési támogatás megállapítása”

**2. §** A Szr.

a)10. § (1) bekezdés a) pontjában a „130 %” szövegrész helyébe a „200 %”,

b)10. § (1) bekezdés c) pontjában a „10.000 Ft” szövegrész helyébe az „5.000 Ft” ,

c)10. § (3) bekezdés a) pontjában a „150 %” szövegrész helyébe a „200%”

d) 12.§ (2) bekezdés ca) pontjában az „5.000 Ft” szövegrész helyébe a 6000 Ft”,

e) 12. § (2) bekezdésének cb) pontjában a „2500 Ft” szövegrész helyébe a „3000 Ft”

szövegrész lép.

**3. §** Ez a rendelet a kihirdetését követő napon lép hatályba.

 Németh László István Tóthné Titz Éva

 polgármester jegyzőt helyettesítő aljegyző

A kihirdetés napja: 2018. . …….

 Tóthné Titz Éva

 jegyzőt helyettesítő aljegyző